นายอโณทัย ไทยวรรณศรี ผู้อำนวยการสำนักพัฒนานวัตกรรมการจัดการศึกษา(สนก.) สำนักงานคณะกรรมการการศึกษาขั้นพื้นฐาน (สพฐ.) เปิดเผยว่า เนื่องจากประเทศไทยกำลังเผชิญปัญหาปริมาณขยะเพิ่มมากขึ้น ส่งผลต่อสิ่งแวดล้อมและคุณภาพชีวิตของคนไทย ซึ่งดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) ตระหนักถึงปัญหาดังกล่าวและกำหนดเป็นนโยบายสร้างจิตสำนึกลดปริมาณขยะในสถานศึกษาให้ได้มากที่สุด โดยตั้งเป้าหมายให้ปี  2561  เป็นปีแห่งการปฏิบัติ โรงเรียนของ สพฐ.ต้องไร้ขยะ สนก.จึงได้ดำเนินโครงการสร้างจิตสำนึกด้านการบริหารจัดการขยะ น้ำเสีย พลังงานและความหลากหลายทางชีวภาพ โดยมีการจัดกิจกรรมต่างๆ เพื่อสร้างจิตสำนึกด้านบริหารจัดการขยะและนำกลับมาใช้ประโยชน์ และสร้างวินัยด้านการบริหารจัดการขยะในโรงเรียนให้นักเรียนทุกระดับชั้นคัดแยกขยะตามหลักโรงเรียนปลอดขยะ